29/05/2020 | Administración LocalMunicipal
Miño
Aprobación definitiva da modificación puntual da relación de postos de traballo do Concello de Miño e modificación do cadro de persoal e do anexo de persoal correspondentes ao orzamento de 2019, prorrogado para 2020

Durante o prazo de exposición ao público da modificación puntual da relación de postos de traballo do Concello de Miño, a modificación do cadro de persoal e do anexo de persoal correspondentes ao orzamento de 2019, prorrogado para 2020, adoptado polo Pleno da Corporación en sesión que tivo lugar o día 20/02/2020, presentouse un único escrito de alegacións. Dito escrito foi resolto polo Pleno da Corporación en sesión que tivo lugar o 26/05/2020, e de conformidade co establecido no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, por remisión do artigo 90 da Lei 7/1985 e artigos 126 e 127 do Real decreto 781/1986, o referido acordo elévase a definitivo. En cumprimento do disposto na lexislación vixente publícase o texto integro do acordo adoptado: PRIMEIRO.–Estimar parcialmente as alegacións presentadas por manifestarse de acordo co contido da modificación proposta, e desestimar a alegación sobre a necesidade urxente de acometer un proceso de funcionarización das prazas de laboral fixo prevista na RPT e de que se cubran as prazas vacantes por non ser obxecto do contido deste procedemento. SEGUNDO.–Aprobar definitivamente a modificación da relación de postos de traballo deste Concello co obxecto de crear un novo posto de traballo reservado a persoal laboral fixo en cumprimento da sentenza ditada o pasado 11 de marzo de 2019 polo Xulgado do Social núm.2 da Coruña. O posto creado obedece ás seguintes características resumidas: – Denominación do posto: Conserxe - Código: 4109 – Vinculación: persoal laboral fixo – Grupo laboral: V – Titulación mínima necesaria: estudos primarios – Dotación económica: – Grupo laboral (V). 8.333,08 € – Nivel de competencia e mando (14). 4.634,56 € – Factores complementarios (22,125). 8.620,28 € – Total dotación. 21.587,92 € – Adscrición no organigrama: – Área: Servizos Sociais – Servizo: Servizos Sociais – Unidade: Cultura, Deportes e Xuventude TERCEIRO.–Aprobar definitivamente a modificación da relación de postos de traballo deste Concello no punto referente ao organigrama municipal co obxecto de adscribir o posto de traballo administrativo (código 2106) en exclusividade ao servizo de Intervención (novo código 2006). CUARTO.–Aprobar definitivamente a modificación do cadro de persoal e do anexo de persoal do orzamento de 2019, prorrogado para 2020, co obxecto de darlle cobertura/reflexo orzamentario ás modificacións reflectidas nos puntos segundo e terceiro do presente. QUINTO.–Publicar a citada modificación da relación de postos de traballo, no Boletín Oficial da Provincia e remitir unha copia da mesma á Administración xeral do estado e da Administración da Comunidade Autónoma de Galicia. SEXTO.–Notificar este acordo ás persoas que presentaron alegacións durante a información pública. Contra a aprobación definitiva da modificación da relación de postos de traballo, cadro de persoal e anexo de persoal, poderá interpoñer recurso contencioso-administrativo ante o Xulgado do Contencioso-Administrativo da Coruña, no prazo de dous meses. Previamente cabe interpoñer, con carácter potestativo, recurso de reposición ante o órgano que ditou o acordo no prazo dun mes. En cumprimento do disposto na lexislación vixente publícase os cadros resumen da modificación do cadro de persoal (anexo I). Miño, 27 de maio de 2020. O alcalde Manuel Vázquez Faraldo ANEXO I CADRO DE PERSOAL (.) C) CADRO DO PERSOAL LABORAL FIXO (…)